**megállapodás**

**a Budapest Főváros II. kerületi Önkormányzat által működtetett köznevelési intézmény(ek) állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről**

amely létrejött egyrészről a

**Budapest Főváros II. kerületi Önkormányzat**

székhelye: 1024 Budapest, Mechwart liget 1.

képviseli: dr. Láng Zsolt polgármester

törzsszáma: 745213

adóigazgatási azonosító száma: 15735650-2-41

bankszámlaszáma: 12001008-00201761-00100004

KSH statisztikai számjele: 15735650-8411-321-01

mint Átadó (a továbbiakban: **Önkormányzat**), valamint a

**Közép-Budai Tankerületi Központ**

székhelye: 1024 Budapest, Margit krt. 15-17.

képviseli: Hajnissné Anda Éva tankerületi központ igazgató

adóigazgatási azonosító száma: 15835248-2-41

Előirányzat-felhasználási keretszámla száma: ……………..-……………..-……………..

ÁHTI azonosítója: 361406

KSH statisztikai számjele: 15835248-8412-312-01

mint átvevő (a továbbiakban: **Átvevő**)

(a továbbiakban együtt: **Felek**) között alulírott helyen és napon a következő feltételekkel:

1. **ELŐZMÉNYEK**

A nemzeti köznevelésről szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról.

A Klebelsberg Intézményfenntartó Központról szóló, 2016. december 31-ig hatályos 202/2012. (VII.27.) Korm. rendelet 3. § (1) bekezdés c) pontjában a Kormány az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények fenntartói jogai és kötelezettségei gyakorlására 2013. január 1-jei hatállyal a Klebelsberg Intézményfenntartó Központot (a továbbiakban: KLIK) jelölte ki. E Korm. rendelet 2017. január 1-jén hatályát veszti.

Az Nkt. – 2016. december 31-ig hatályos – 74. § (4) bekezdése alapján a 3000 főt meghaladó lakosságszámú települési önkormányzat gondoskodik - a szakképző iskola kivételével - az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről.

A működtetés keretében az Önkormányzat ellátja a KLIK-kel 2013. április 30-án kötött használati szerződés alapján „a nemzeti köznevelésről szóló törvény végrehajtásáról” szóló 229/2012. (VIII. 28.) Korm. rendelet 8. mellékletében meghatározott működtetési feladatokat.

„Az állami köznevelési közfeladat ellátásában fenntartóként részt vevő szervekről, valamint a Klebelsberg Központról” szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiválnak, és a Korm. rendeletben meghatározott tankerületi központba olvadnak be. A KLIK 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja az Átvevő Tankerületi Központ.

Az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Az Nkt. 99/G. § (2) bekezdése szerint 2017. január 1-jével a tankerületi központ foglalkoztatotti állományába kerülnek a működtető önkormányzat által irányított költségvetési szervnél a tankerületi központ által fenntartott köznevelési intézmény működtetését és a működtetéshez kapcsolódó funkcionális feladatokat ellátó köztisztviselők, közalkalmazottak, munkavállalók, ha - a munkaviszonyban foglalkoztatottak kivételével - megfelelnek a 2016. december 31-én betöltött munkakörükre vonatkozóan a közszolgálati tisztviselőkről szóló törvényben, a közalkalmazottak jogállásáról szóló törvényben és végrehajtási rendeleteikben meghatározott képesítési előírásoknak.

Az Nkt. 99/H. § (1) bekezdése alapján a 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül. A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

Az Nkt. 99/H. § (3) bekezdése értelmében az átadás-átvételt a működtető települési önkormányzat képviseletére jogosult személy (a továbbiakban: Önkormányzat) és a tankerületi központ képviseletében eljáró, az intézmény székhelye szerint illetékes tankerületi igazgató megállapodásának (a továbbiakban: megállapodás) legkésőbb 2016. december 15-éig történő megkötésével kell végrehajtani.

Felek fentiek alapján az átadás-átvétel szabályairól az alábbiak szerint állapodnak meg:

1. **A MEGÁLLAPODÁS FELTÉTELEI**

II.1. A működtetésre átvételre kerülő köznevelési intézményekkel kapcsolatos jogviszonyokba 2017. január 1-jétől az Átvevő lép, a működtetéssel kapcsolatos jogviszonyokból származó jogok és kötelezettségek a tankerületi központot e naptól illetik meg, illetve terhelik.

II.2. A köznevelési intézmények átadás-átvételéhez kapcsolódó jogviszonyok tekintetében a jogutódlásra az Nkt., az államháztartásról szóló 2011. évi CXCV. törvény és az államháztartási törvény végrehajtásáról szóló 368/2011. (XII.31.) Korm. rendelet, valamint a Polgári Törvénykönyvről szóló 2013. évi V. törvény rendelkezései az irányadók.

1. **A MEGÁLLAPODÁS TÁRGYA**

III.1. Az Önkormányzat átadja az Átvevő részére a tulajdonát képező, a működtetésre átadásra kerülő köznevelési intézmények köznevelési feladatainak ellátását szolgáló, a **működtetéséhez szükséges ingó és ingatlan vagyont**, mely az Nkt. 99/H. § (1) bekezdése alapján 2017. január 1-jén az Átvevő ingyenes vagyonkezelésébe kerül. A vagyonkezelői jog gyakorlásának részletes szabályait, a vagyonkezelői joggal kapcsolatos jogokat és kötelezettségeket Felek külön vagyonkezelési szerződésben rögzítik.

III.2. Az Önkormányzat a köznevelési intézmények által használt ingatlanokkal és ingóságokkal kapcsolatos működtetői joggyakorlás teljes körű ellátásának biztosítására átadja Átvevő részére az átadással érintett ingatlanok és ingóságok **működtetését** és a működtetéshez kapcsolódó funkcionális feladatokat ellátó **foglalkoztatottjait** az Nkt. 99/G. § (2) bekezdésében foglaltak szerint.

1. **A MEGÁLLAPODÁS TARTALMA**

Jelen megállapodás rögzíti a működtetésre átadásra kerülő ingatlanok és ingóságok teljes körét, a feladatok, a létszám átadás-átvételének személyi, tárgyi, dologi feltételeit.

**IV.1. A köznevelési feladatot ellátó, működtetésre átadásra kerülő ingatlan és ingó vagyon**

IV.1.1. A működtetésre átadásra kerülő ingatlanvagyonra vonatkozó nyilvántartást és kapcsolódó dokumentációt jelen megállapodás **1. számú melléklete** tartalmazza

IV.1.2. Felek rögzítik, hogy a gyermekétkeztetéshez, valamint a szünidei gyermekétkeztetéshez, továbbá az iskola-egészségügyi feladatok ellátásához szükséges ingatlanrészek az Átvevő részére nem kerülnek átadásra, ezért a Felek az 1.a. számú mellékletben ingatlanonként meghatározzák az átadásra (ingyenes vagyonkezelésbe) kerülő területnagyágot.

IV.1.3. A köznevelési intézmények működtetési feladataihoz kapcsolódó ingó vagyonra (ideértve az eszköz- és infrastruktúra-állományra, informatikai és egyéb adatbázisra) vonatkozó nyilvántartást és ezek alapbizonylatait jelen megállapodás **2.-5. számú mellékletei** tartalmazzák.

**IV.2. A foglalkoztatottak átadás-átvétele**

A foglalkoztatottak átadására 2017. január 1-jei hatállyal az alábbiak szerint kerül sor:

IV.2.1. Az Nkt. értelmében az ingatlanok működtetését és a működtetéshez kapcsolódó funkcionális feladatokat ellátó átadásra kerülő státuszok száma: 38 fő

Az átadásra kerülő foglalkoztatottak létszámát munkakörök szerint az „Alkalmazottak megalapozó tábla” munkalap tartalmazza.

IV.2.2. Az Nkt. alapján átvett foglalkoztatottak vonatkozásában 2017. január 1-jétől a munkáltató személyében változás következik be, az átvételre kerülő foglalkoztatottak munkáltatója 2017. január 1-jei hatállyal az Átvevő. Felek kötelezettséget vállalnak arra, hogy a munkáltató személyében bekövetkező változással kapcsolatban a jogszabályok által a munkáltatóra háruló tájékoztatási és egyéb kötelezettségüknek az előírt határidőben eleget tesznek. Az átadással érintett ingatlanok működtetési feladatait ellátó Önkormányzat a betöltött státuszokon szereplő foglalkoztatottak Átvevő által megjelölt azon dokumentumait, melyek a dolgozók jogviszonyának Kincstárnál történő átállításhoz szükségesek 2017. január 05-ig, a teljes személyi anyagát, valamint a 6. számú melléklet szerinti kimutatásokat megalapozó dokumentumokat pedig 2017. január 15-ig átadás-átvételi jegyzőkönyv felvétele mellett átadja Átvevőnek.

IV.2.3. Az Átvevő foglalkoztatotti állományába 2017. január 1-jén kerülő foglalkoztatottak 2016. december havi, 2017. január hónapban esedékes illetményét, munkabérét és egyéb járandóságait és azok közterheit az Önkormányzat fizeti meg.

IV.2.4. Az átadással érintett köznevelési intézmények működtetési feladatellátásához kapcsolódó foglalkoztatottak átvételéhez szükséges nyilvántartásokat jelen megállapodás **6. számú melléklet**e tartalmazza.

**IV.3. A köznevelési intézmények működtetéséhez kapcsolódó jogok és kötelezettségek átadása**

Az Önkormányzat átadja az Átvevő részére

IV.3.1. az átadással érintett köznevelési intézmények működtetési feladataihoz kapcsolódóan tett, a köznevelési intézményekhez kapcsolódó, az átadás-átvétel napján hatályos kötelezettségvállalásokról és az egyéb kötelezettséget alapító intézkedésekről, a követelések állományáról szóló tételes és szükséges magyarázatokkal ellátott kimutatásokat **(7-10. számú melléklet);**

IV.3.2. A 2017. január 01-e előtti időszakra vonatkozó számlák kiegyenlítéséért az Önkormányzat tartozik helyt állni

IV.3.3. Felek megállapodnak, hogy a 7-10. számú mellékletekben szereplő adatokat megalapozó dokumentumokat Önkormányzat legkésőbb 2016. december 31. napjáig szkennelve, digitális adathordozón átadja Átvevő részére.

IV.3.4. Felek megállapítják, hogy a működtetéssel összefüggő kötelezettségvállalások tekintetében az Nkt. 99/H. § (1) bekezdése alapján Átvevő az Önkormányzat helyébe lép, melyről az Önkormányzat által megadott adatok alapján az Átvevő értesíti a másik szerződő felet.

**IV.4 A hazai és Európai Uniós társfinanszírozású projektek átadása**

IV.4.1. Az Önkormányzat által támogatásból megvalósított projektek vonatkozásában 2017. január 1-jétől a működtetésre átadásra kerülő ingatlanokra vonatkozó támogatási szerződésekben valamennyi jog és kötelezettség tekintetében az Önkormányzat helyébe az Átvevő lép. Az Önkormányzat átadja az Átvevő részére azokat **a 10. számú mellékletben** meghatározott, az ingatlanok működtetéséhez kapcsolódó projekteket, amelyekben az Önkormányzat, mint projektgazda jogutódja az Átvevő.

IV.4.2. A 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet 36. §(8) bekezdése alapján, ha az új kedvezményezett jogszabályon alapuló jogutódlás következtében lép be a támogatási

jogviszonyba, ideértve a kötelező feladatátvétel kapcsán bekövetkezett jogutódlást is, az irányító hatóság írásbeli hozzájárulása nem szükséges. A változás új kedvezményezett általi bejelentésének támogató általi elfogadásával a támogatási szerződés módosul.

IV.4.3. A megállapodás aláírásával egy időben Önkormányzat (projektgazda) teljes körű tájékoztatást nyújt Átvevő részére a projektek(ek) előrehaladásáról, a projektekkel kapcsolatos valamennyi lényeges tényről, körülményről, információról. Az Átvevő a kedvezményezett személyének változását köteles a támogató irányába bejelenteni.

IV.4.4. Az Önkormányzat átadja az Átvevő részére az átadásra kerülő projektek dokumentációját.

1. **EGYÉB RENDELKEZÉSEK**

V.1. Felek rögzítik, hogy az átvett foglalkoztatottak vonatkozásában az illetményeknél és juttatásoknál a törvény szerinti mérték átvétele kötelező.

V.2. Az olyan kötelezettségekről, melyek az átadás-átvétel időpontját megelőzően az Önkormányzat működtetői feladatának ellátása érdekkörében keletkeztek, és jelen megállapodás megkötésének időpontjában bármely okból nem voltak ismertek, illetve ez okból vagy adminisztrációs hiba következtében a megállapodás mellékleteiben nem kerültek megjelenítésre, Önkormányzat az észlelését követően haladéktalanul köteles Átvevőt értesíteni. Amennyiben előbbiekkel összefüggésében Átvevőnek kára keletkezne (értve ez alatt pl. az igénybe nem vett szolgáltatásokért történő fizetési kötelezettséget), úgy azt Önkormányzat Átvevő részére megtéríti.

V.3. Az Önkormányzat tájékoztatja az Átvevőt minden olyan általa ismert körülményről, veszélyről, amely az adott köznevelési intézmények működését, működtetését érdemben befolyásolhatja, valamint az eredményes feladatellátáshoz szükséges további tényekről, körülményekről.

V.4. Felek kapcsolattartókat jelölnek ki, akik az átadás-átvétellel összefüggő teendőket egyeztetik, illetve gondoskodnak a lebonyolítással kapcsolatos döntések előkészítéséről.

V.5. Kapcsolattartók kijelölése:

Budapest Főváros II. kerületi Önkormányzata kapcsolattartója:

…………………………………………… (név, beosztás)

Tel.: +36 …

E-mail: ……………….@....................hu

Közép-Budai Tankerületi Központ kapcsolattartója:

Név, beosztás: Hajnissné Anda Éva tankerületi igazgató

Levelezési cím:1024 Bp. Margit krt. 15-17.

Email cím:eva.anda@kklik.gov.hu

Telefon: 06-1/795-8225

V.6. Felek kijelentik, hogy az átadás-átvételhez kapcsolódó intézkedések végrehajtása során a vonatkozó jogszabályi rendelkezéseket figyelembe véve, jóhiszeműen, együttműködve járnak el.

V.7. Felek rögzítik, hogy jelen megállapodás 1.a.; 1.e.; mellékletei papír alapon, valamennyi további melléklete digitális adathordozón kerül átadásra Átvevő részére.

V.8. Jelen megállapodás 7 számozott oldalból áll és 6 eredeti példányban készült, amelyből 3 példány Önkormányzatot, 3 példány az Átvevőt illeti meg.

V.9. Felek a megállapodást együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

V.10. Jelen megállapodást Budapest Főváros II. kerületi Önkormányzat Képviselő-testülete ……/2016. (XI. …..) sz. határozatával elfogadta.

**Mellékletek:**

1. sz. melléklet: Átadásra kerülő ingatlanvagyon

1.a. sz. melléklet:. Az átadásra kerülő ingatlanok nyilvántartása

1.b sz. melléklet: Az átadásra kerülő ingatlanok 30 napnál nem régebbi tulajdoni lapjai

1.c. sz. melléklet: Az átadásra kerülő ingatlanokról készített digitális fényképfelvételek

1.d. sz. melléklet: Az ingatlanok létesítmény információs adatlapja

1.e. sz. melléklet: Az ingatlanokhoz kapcsolódó műszaki dokumentáció

2. sz. melléklet: Az átadásra kerülő feladatok ellátásához szükséges leltári számmal vagy más azonosítóval ellátott tárgyi, informatikai eszközök, valamint szoftverek és alkalmazások nyilvántartása és egyéb, leltári számmal vagy más egyedi azonosítóval nem rendelkező tárgyi eszközök nyilvántartása

2. a. sz. melléklet: Egyedi azonosítóval ellátott tárgyi és informatikai eszközök nyilvántartása

2. b. sz. melléklet: Szoftverek, alkalmazások nyilvántartása

2. c. sz. melléklet: Egyedi azonosítóval nem rendelkező tárgyi eszközök nyilvántartása

3. sz. melléklet: Az önkormányzati leltár adatok alapján készített tételes jegyzőkönyv

4. sz. mellékelte: Gépjárművek listája

5. sz. melléklet: Mobil telefon előfizetések nyilvántartása

6. sz. melléklet: Humánpolitikai és humánerőforrás gazdálkodás adatai

6.a. Állománytábla

6.b. Kimutatás 2017. évi átsorolások adatairól

6.c. Kimutatás 2017. évi Jubileumi jutalmak adatairól

6.d. Kimutatás 2016. december 31. napját követő jogviszony megszűnések, megszüntetések adatairól

6.e. Kimutatás Védett állományba tartozó közalkalmazottak

7. sz. melléklet: Az átadásra kerülő feladatokhoz kapcsolódó szerződések jegyzéke

8. sz. melléklet: Átadásra kerülő követelések tételenkénti bemutatása intézményenként

9. sz. melléklet: Átadásra kerülő kötelezettségek tételenkénti bemutatása intézményenként

10. sz. melléklet: Hazai és Európai Uniós pályázatokról készült kimutatás intézményenként

Kelt: Budapest, 2016. december 15.

|  |  |
| --- | --- |
| …………………………………………  **Budapest Főváros II. kerületi Önkormányzat**  **képviseli**  **dr. Láng Zsolt**  **polgármester** | ………………………………………..  **Közép-Budai Tankerületi Központ**  **képviseli**  **Hajnissné Anda Éva**  **tankerületi központ igazgató** |
| pénzügyileg ellenjegyzem:  Kelt: Budapest, 2016. december 15.  ……………………………………………  **Budapest Főváros II. kerületi Önkormányzat**  …  gazdasági vezető | pénzügyileg ellenjegyzem:  Kelt: Budapest, 2016. december 15.  ……………………………………………  **Közép-Budai Tankerületi Központ**  …………  gazdasági vezető |

|  |  |
| --- | --- |
| Jogilag ellenjegyzem:  Kelt: Budapest, 2016. december 15.  ……………………………………….  jegyző | Jogilag ellenjegyzem:  Kelt: Budapest, 2016. december 15.  ………………………………………..  ……… |